**TRA LAR tiedote kokouksesta 25.1.2023**

* Trampoliinivoimistelun lajivastaavana jatkaa Ekaterina Sorsa Voimisteluliiton ja Espoon telinetaitureiden välisellä sopimuksella. Lajivastaavan työaika on edelleen 1 päivä/vko.

Lajikulttuuritutkimuksen 2022 tulokset valmistuvat tammikuussa. Kysely on suunnattu 12-vuotiaille ja sitä vanhemmille voimistelijoille, heidän huoltajilleen, ja ensimmäistä kertaa myös valmentajille. Ensimmäinen vastaava tutkimus on tehty 2018. Tutkimuksen on tehnyt Taloustutkimus, eli ulkopuolinen taho. Voimisteluliitto on saanut tulokset, ja niistä työstetään lyhennelmät. Lajikohtaiset tulokset käsitellään 13.2 lajien LAR PJ:n tapaamisessa, ja sen jälkeen kaikille avoin tiedotustilaisuus lajikulttuuritutkimuksen tuloksista järjestetään 15.2. jTilaisuuteen ovat tervetulleita kaikki asiasta kiinnostuneet. Asiasta löytyy info Voimisteluliiton seuratiedotteesta.

Ilmoittautumiset:

<https://voimisteluliitto.etaika.fi/Koulutuskalenteri-julkinen#/tutustu?modid=1866&id=4007>

* SM-kilpailujen 4-6.5.2023 järjestelyt ovat alkaneet. Tuomarivastaava Susanna Tuuras kartoittaa SM-kilpailuihin käytettävissä olevat tuomarit, minkä jälkeen LAR nimeää SM-kilpailun tuomariston. Päätös tuomaristosta pyritään julkistamaan viimeistään kuukautta ennen kilpailua.

SM-kilpailujen yhteydessä käydään myös luokkakilpailut. Voimisteluliitto maksaa SM-kilpailujen tuomaristossa olevien matkakulut ja päivärahat. Lisäksi liitto kustantaa majoituksen la-su väliseksi yöksi niille tuomareille, jotka ovat sekä DMT että TRA SM-paneelissa. Seura lähettää tuomarit luokkakilpailuihin tuomarivelvoitteen mukaisesti, ja vastaa mahdollisista muiden kuin SM-tuomarien majoituskuluista.

SM-kilpailujen 2023 alustava aikataulu: lauantai-iltana 5.5.2023 DMT SM (Ikurissa mahdollisesti luokkakilpailu ennen DMT kilpailua), ja sunnuntaina 6.5.2023 aamupäivästä TRA ja SYN SM. Aikataulu tarkentuu lähempänä ilmoittautumista. Lisätiedot ja päivittyvät uutiset SM-kilpailuista: <https://tampereenvoimistelijat.fi/sm-2023/>

* Voimistelupäivillä 2023 trampoliinivoimistelussa kilpaillaan Ouluhallissa seuraavasti: Yksilötrampoliinilla kilpaillaan luokissa 1–3, ja 4 luokassa WAGC/CoP säännöin ikäluokat 13–14, 15–16 sekä seniorit.

DMT:llä kilpaillaan luokissa U12 minit sekä WAGC/CoP säännöin ikäluokat 13–14, 15–16 sekä seniorit. Synkrokilpailua ei järjestetä. Voimistelupäivien päivittyvät tiedotteet löytyvät tapahtuman omilta nettisivuilta <https://www.voimistelupaivat2023.fi/> ja ilmoittautumiset tehdään tuttuun tapaan Kisanetissä. Kilpailtavat luokat tulevat päivittymään vielä myös Kisanetiin.

* Trampoliinivoimistelun tuomarikortit tilanne 25.1.2022:

Trampoliinituomarikortit yht.21

DMT-tuomarikortit yht. 13

Tuomarikoulutuksia järjestetään vuonna 2023 seuraavasti:

Keväällä ennen kilpailukauden alkua TRA taso1 kurssi (arvostelutuomarointi)

Syksyllä 2023 TRA ja DMT taso2 kurssit (vaikeusastetuomarointi)

* Riikka Saariaho on trampoliinivoimistelun lasten voimistelun Reima-muutosagentti. Muutosagentit kiertävät seuroja, joissa on lasten harrastetoimintaa. Vierailukäynti voidaan kohdistaa erityisesti jonkin voimistelulajin, esimerkiksi juuri trampoliinivoimistelun lapsuusvaiheen lajitoimintaan.  Jos seurassanne on tai seurayhteistyön kautta kuulette tarpeesta Reima-agentille tai halusta trampoliinivoimistelun aloitukseen ja sparraukseen lasten tramppaharrastamiseen liittyen, voi yhteyttä ottaa lajipäällikköön tai ohjata laittamaan tiedustelua suoraan Riikalle [riikka.saariaho@outlook.com](mailto:riikka.saariaho@outlook.com)
* Kiinnostaako sinua tai jotakuta seurassasi lajivalmennuksen kehittäminen tai kilpailuasiat? TRA LAR avaa täydennyshaun valmennuksen ja kilpailun alatyöryhmään kaikille trampoliinivalmennuksesta ja kilpailuasioista kiinnostuneille. Haku julkistetaan liiton somesssa ja nettisivuilla. Hakuaikaa on noin kaksi viikkoa. Hakuajan umpeuduttua LAR nimeää mahdolliset lisähenkilöt tähän työryhmään. Alatyöryhmän tehtävänä on toimia TRA LAR:n apuna ja mm. valmistella esityksiä valmennukseen ja kilpailuihin liittyvistä asioista LAR:n kokouksiin. Lisäksi alatyöryhmä alkaa vuoden 2023 aikana päivittää trampoliinivoimistelun voimistelijan polkukuvausta.